L 351/16 De Europæiske Fællesskabers Tidende 23. 12. 97 RÅDETS FORORDNING (EF) Nr. 2598/97 af 18. december 1997 om forlængelse af gyldighedsperioden for programmet til fremme af det inter- nationale energisamarbejde — SYNERGI-programmet RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 235, under henvisning til forslag fra Kommissionen ()), under henvisning til udtalelse fra Europa-Parlamentet ?), og ud fra følgende betragtninger: I henhold til Rådets forordning (EF) nr. 701/97 af 14. april 1997 om vedtagelse af et program til fremme af det internationale  energisamarbejde — > SYNERGI-pro- grammet () — særlig artikel 3, gennemføres SYNERGI- programmet fra 1. januar 1997 til 31. december 1997; Kommissionens meddelelse med titlen »Samlet oversigt over energipolitik og energiforanstaltninger« konkluderer, at det er nødvendigt at forbedre gennemsigtigheden i Fællesskabets energipolitik, og den udgør et første skridt i retning af et forslag til et energirammeprogram; det er nødvendigt som overgangsforanstaltning at forlænge gyldighedsperioden for SYNERGI-programmet med et år, indtil det kan indgå i det nye energiramme- program; i denne forordning er anført et finansielt reference- grundlag, jf. punkt 2 i Europa-Parlamentets, Rådets og Kommissionens erklæring af 6. marts 1995 om opførelse af finansielle bestemmelser i retsakter (), uden at dette dog berører budgetmyndighedens beføjelser i henhold til traktaten; denne forordning har ingen anden hjemmel end EF-trak- tatens artikel 235 — UDSTEDT FØLGENDE FORORDNING: Artikel 1 1. Gyldighedsperioden for SYNERGI-programmet forlænges med et år fra 1. januar 1998 til 31. december 1998. 2. Det finansielle referencegrundlag til gennemførelse af dette program er på 5 mio. ECU. Bevillingerne godkendes af budgetmyndigheden inden for rammerne af det finansielle overslag. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 1997. ()) EFT C 337 af 7. 11. 1997, s. S7. ( Udtalelse afgivet den 4. december 1997 (endnu ikke offent- liggjort i Tidende). () EFT L 104 af 22 4. 1997, s. 1. På Rådets vegne F. BODEN Formand () EFT C 293 af 8. 11. 1995, s. 4.